
22 ianuarie 2020
C O M U N I C A T

Prin Hotărârea Adunării Generale a Judecătorilor din cadrul Tribunalului Prahova nr.3/22.01.2020, a fost modificată măsura de protest  adoptată prin Hotărârea nr.1/07.01.2020, în sensul  suspendării activităţii de judecată, începând cu data de 23.01.2020, pe durată nedeterminată, cu excepţia măsurilor preventive în materie penală şi a cauzelor urgente în materie civilă.

În perioada protestului, se vor soluționa cauzele urgente de competența celor trei secţii ale instanţei, după cum urmează:
· Lista cauzelor urgente  în materia litigiilor de competenţa Secţiei I Civilă, ce se vor judeca pe perioada suspendării activităţii de judecată:

· Suspendare executare silită

· Suspendare executare provizorie

· Ordonanţă preşedinţială

· Ordin de protecţie

· Adopţii

· Plasamente

· Asigurare dovezi

· Sechestru asigurator

· Sechestru judiciar

· Poprirea asiguratorie

· Suspendare grevă

· Lista cauzelor urgente  în materia litigiilor de competenţa Secţiei a II Civilă, de Contencios Administrativ şi Fiscal ce se vor judeca pe perioada suspendării activităţii de judecată:

a) În materia litigii cu profesionişti ( societăţi comerciale)

· Cereri de insolvenţă formulate de debitor

· Cereri de concordat preventiv şi mandat ad-hoc

· Cereri formulate în temeiul O.U.G. nr.116/2009: cereri de radiere, cereri de  fuziune/divizare, plângere împotriva rezoluţiei directorului O.R.C., cereri de înregistrare menţiuni

· Măsuri asiguratorii
· ordonanţă preşedinţială

- suspendare executare

- suspendare executare provizorie

-asigurare dovezi

b)În materia contenciosului administrativ şi fiscal

- asigurare dovezi

- Cererii de înfiinţare sechestru

- măsuri asiguratorii

- ordonanţă preşedinţială

- suspendare executare silită

- suspendare provizorie a executării

- suspendare executare act administrativ

- suspendare executare hotărâre civilă

- anulare licitaţie

- suspendare licitaţie

- litigiu privind achiziţiile publice- contestaţii atribuire

- litigiu privind achiziţiile publice- suspendare atribuire

- litigiu privind achiziţiile publice- suspendare contract

· Lista cauzelor în competenţa Secţiei  penale,  ce se vor judeca pe perioada suspendării activităţii de judecată:


-cauzele penale ce intră în competenţa de judecată a judecătorului de drepturi şi libertăţi


- măsurile preventive în toate fazele procesuale


- contestaţiile la măsurile preventive


- amânări şi întreruperi executare pedeapsă.

De asemenea, a fost adoptată şi măsura de protest constând în refuzul judecătorilor  de a participa la constituirea birourilor electorale.

Hotărârea judecătorilor care funcţionează în cadrul Tribunalului Prahova a fost generată de iminenta abrogare a dispozițiilor legale care consacră pensia de serviciu, din perspectiva încălcării independenței sistemului judiciar și afectării statutului constituțional al judecătorilor.

